|  |
| --- |
| **HRVATSKA POLJOPRIVREDNA KOMORA**  Ulica grada Vukovara 78, 10116 Zagreb, HRVATSKA  Tel: +385 (01) 6109 809 komora@komora.hr  OIB: 70354371893  www.komora.hr |

Zagreb, 21.07.2022.

**ZAPISNIK SA 1.KONSTITUIRAJUĆE SJEDNICE**

**ODBORA ZA MASLINARSTVO**

Sjednica se održala 21. srpnja (četvrtak) 2022. godine s početkom u 14:00 sati u prostorijama Hrvatske poljoprivredne komore.

Nazočni: Bruno Rebić, Damir Buntić, Marijan Marijanović, Radoslav Bobanović, Teo Šantić, Krunoslav Kovačević, Drago Laća

Ostali nazočni: Dario Gazić, Staka Perić

**Dnevni red:**

Za sastanak se predlaže sljedeći Dnevni red:

1. Konstituiranje Odbora

2. Izbor predsjednika Odbora

3. Izbor zamjenika predsjednika Odbora

4. Aktualna situacija u sektoru

5. Aktivnosti sektora za period od rujna do prosinca 2022. godine

1. Odbor je konstituiran od nazočnih članova.
2. Damir Buntić – Jedini kandidat za predsjednika.

Damir Buntić postaje novim/starim predsjednikom Odbora za maslinarstvo HPK.

1. Za dopredsjednika izabran je Marijan Marijanović – 30 ha, 7000 maslina u eko proizvodnji
2. Stanje u sektoru

Buntić - Sastanci u Bruxellesu – svi se zalažu za prodaju maslinovog ulja u rinfuzi.

Postoji bojazan da će kvaliteta biti upitna, da će biti prevara.

**Hrvatska inicijativa je da se to zabrani.**

Opravdanje je vraćanje ambalaže koja bi se opet koristila.

Restorani – mora se prodavati ulje u bocama koje su nepovratne kako bi se izbjegle prevare. U boce se toči ulje sumnjive kvalitete i narušava se ugled maslinara.

Kakva je to kvaliteta jestivog maslinovog ulja koja je skuplja za 1,60 kn od ekstra kvalitetnog maslinovog ulja? To ne može biti ekstra djevičansko maslinovo ulje.

Zalaže se da se uvede nova kategorija ulja kako bi se izbjegle ove stvari.

Bobanović – Hrvatska ne treba izvoziti vrhunska ulja van, a uvoziti ulja upitne kvalitete.

Vrhunski rezultati pokazuju da treba nastaviti s radom.

Odbor treba više uvažavati.

Marjanović – Cvatnja je bila dobra, plodovi su se zadržali. Problem je nedostatak vode. Prodaja ulja je jako dobra, ali ulja nema dovoljno pa je cijena viša kako bi ulje duže ostalo na tržištu.

Maslinike treba navodnjavati u vrijeme zametanja plodova, kasnije puno manje. Bitno je da maslina ne izgubi kontinuitet rasta.

Šantić – 10 tona kišnice – 700 kn. Na nacionalnoj bazi krenuti u akciju navodnjavanja. Brač je odlična mikrolokacija, ali fali vode (bunar ili kišnica ili Cetina).

Kovačević – podržava svaku akciju dobave vode. Urod u središnjoj Dalmaciji djeluje jako dobro, nada se da neće suša utjecati na urod.

1. Aktivnosti sektora

Buntić – Sastanci minimalno svaka 3 mjeseca, po potrebi češće.

Bobanović – **Dobili smo umanjena sredstva za ekstra djevičansko maslinovo ulje. Odgovor nikad nije dobiven od MP.**

**Ne smije se dogoditi da se ne zna zašto se nešto tako dogodilo.**

Na hrvatskom tržištu ulja ima, ulja koja se predstavlja kao hrvatsko, a nije.

**Poslati dopis na temelju prošlih dopisa.**

Bobanović – trošak održavanja maslina ove godine biti će oko 150 kn po maslini.

Zaključci:

1. Bruxelles – Hrvatska inicijativa da se zabrani prodaja maslinovog ulja u rinfuzi
2. U restoranima se mora prodavati ulje u bocama koje su nepovratne kako bi se izbjegle prevare i pretakanje ulja nepoznatog proizvođača i kvalitete u druge boce
3. Povećane kontrole ekstra djevičanskog maslinovog ulja – ulja u marketima imaju preniske cijene da bi bila ekstra djevičanska
4. Povećati kontrole uvoznog ulja (moraju biti ispravno deklarirana)
5. Krenuti u akciju navodnjavanja na nacionalnoj bazi, suša predstavlja velik problem i nema naznaka da će u budućnosti biti bolje
6. Odluke MP moraju biti obrazložene (umanjeni poticaj za ekstra djevičansko maslinovo ulje nikada nije obrazložen)